קלמן סמואלס

קלמן סמואלס, תמונת מחזור מתקופת התיכון
קלמן סמואלס (נולד ב-7 בספטמבר 1951) הוא מייסד ונשיא ארגון שלוה, האגודה הישראלית לטיפול באנשים עם מוגבלויות ושילובם בחברה.

== קורות חייו ==
קלמן גדל בבית יהודי חילוני בוונקובר, בקולומביה הבריטית שבקנדה, שם למד בבית הספר התיכון סר וינסטון צ'רצ'יל. עם סיום לימודיו בשנת 1969 הוענק לו מלגות אקדמיות וכדורסל לאוניברסיטת קולומביה הבריטית. לאחר שנת לימודיו הראשונה בפילוסופיה הוא נסע לאירופה עם תוכניות לעבור קורסים בצרפת. עם זאת אמו ביקשה שיעצור בישראל לבקר קרובי משפחה. סמואלס ביטל את נסיעת ההמשך לצרפת, נרשם למספר ישיבות בישראל ובשנת 1977 הוסמך לרבנות.

בשנת 1973 התחתן סמואלס עם מלכי קליין והזוג התגורר בירושלים.

===לידתו של יוסי סמואלס===
בשנת 1977 נולד בנם השני, יוסי. בגיל 11 חודשים, בשל חיסון פגום - הפך עיוור, חירש והיפראקטיבי. עד גיל 7 יוסי לא היה יכול לתקשר עם הסביבה. בשל המצב הנדיר של יוסי והעובדה שהוא גם עיוור וגם חירש, קלמן ומלכי לא הצליחו למצוא לו טיפול מתאים. במהלך אותן השנים מלכי נדרה נדר: אם יוסי יצליח לתקשר, היא תתמסר ותקדיש את חייה לעזור לילדים אחרים עם מוגבלות ולבני משפחותיהם.

לאחר 7 שנים ללא יכולת לתקשר, שושנה ויינשטוק, המורה של יוסי במסגרת חינוך מיוחד, הצליחה להגיע איתו לפריצת דרך בתקשורת, על ידי סימון שפת הסימנים בכף ידו. שושנה לימדה את יוסי את המילה הראשונה שלו: "שולחן". לאט לאט יוסי למד מילים נוספות והצליח להביע את עצמו ולתקשר בצורה זאת באופן מלא.

== הקמת ארגון שלוה ==
המרכז הלאומי שלוה בירושלים
בשל האתגרים הרבים שחוו קלמן ומלכי בגידולו של יוסי ללא תמיכה מספקת, ובהמשך לנדר שמלכי נדרה, החליטו הזוג להקים קבוצת טיפול קטנה לילדים עם מוגבלויות לאחר שעות הלימודים, במטרה לעזור להורים לילדים עם מוגבלויות עד כמה שניתן. עם הזמן ובשל הביקוש הרב, התרחבה התוכנית והחלה לענות לצרכים בקשת רחבה יותר של מוגבלויות.

כיום, מרכז שלוה מציע לאנשים עם מוגבלויות טיפולים רבים, בניהם; תמיכה משפחתית, מסגרות חינוכיות, תוכניות חברתיות, פעילות פנאי והכשרה מקצועית.

עיריית ירושלים העבירה לארגון נכס בן שבעה דונם בצמוד לכביש 16 ולמרכז הרפואי שערי צדק בשכונת בית וגן.

בספטמבר 2016 שלוה פתחה את המרכז הלאומי שלוה בירושלים. 

== פרסים והוקרות ==
190x190 פיקסלים
* 1994 - פרס נשיא ישראל למצוינות
* 1999 - פרס ראש העיר ירושלים לשירות יוצא מן הכלל
* 2004 - פרס קרן שלם כ"התוכנית הייחודית ביותר בישראל לאתגרים נפשיים"
* 2005 - פרס איכות החיים של יו"ר הכנסת למנהיגות ומצוינות ציבורית
* 2006 - פרס טדי קולק של קרן ירושלים<ref></ref>
* 2007 - פרס השירות הלאומי עמינדב למצוינות
* 2009 - פרס ההצטיינות בירושלים למתנדבי השירות הלאומי
* 2010 - פרס קרן שלם
* 2012 - פרס המתנדב המצטיין של משרד החינוך
* 2018 - פרס בוני ציון, סילבן אדמס נפש בנפש<ref></ref>
* 2018 - Lions International, פרס איש השנה של ישראל
* 2019 - דוקטור לשם כבוד<ref></ref> לפילוסופיה מאוניברסיטת בר-אילן
* 2019 - [https://www.inn.co.il/News/Flash.aspx/678399 מלגה מהמרכז האקדמי רופין]
* 2019 - פרס ירושלים - למען אנשים עם מוגבלות
* 2020 - יקיר ירושלים - מוענק לאזרחי ירושלים<ref></ref>
* 2022 - השאת משואה בטקס הדלקת המשואות ביום העצמאות ה-74 למדינת ישראל.

== ספרים ==
"חלומות שלא חלמתי" מאת קלמן סמואלס
את סיפורה של עמותת שלוה, קלמן חיבר לספר "[https://www.inn.co.il/news/411639 חלומות שלא חלמתי]" ([https://www.shalva.org/dreams-never-dreamed-the-story-of-shalva/ Dreams Never Dreamed]) אשר פורסם במאי 2020 על ידי הוצאת קורן. הסיפור מגולל את מסעו האישי של קלמן בהקמת ארגון שלוה.<ref></ref>
== קישורים חיצוניים ==
*

*[https://shalva.org.il/ שלוה]- אתר הבית של הארגון

*[https://m.youtube.com/watch?v=up4tKFtWFyo טקס הדלקת משואות יום העצמאות ה׳תשפ״ב] באתר ׳יוטיוב׳. הקטע של קלמן (תיאורו על ידי המנחים וההדלקה) מתחיל מזמן: 37:38 !

== הערות שוליים ==

קטגוריה:רבנים ישראלים
קטגוריה:יקירי ירושלים
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:משיאי משואה ביום העצמאות: 2022
קטגוריה:עולים בשנות ה-1970
קטגוריה:ישראלים ילידי קנדה
קטגוריה:ישראלים שנולדו ב-1951